Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, f’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2013/004 ES/Comunidad Valenciana materjali tal-bini minn Spanja) /* COM/2013/0635 final - 2013/ () */





MEMORANDUM TA’ SPJEGAZZJONI Il-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (FEG) permezz ta' mekkaniżmu ta' flessibbiltà, fi ħdan il-limitu massimu annwali ta' EUR 500 miljun minbarra l-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-FEG huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2]. Fit-22 ta' Mejju 2013, Spanja bagħtet l-applikazzjoni EFG/2013/004 ES/Comunidad Valenciana materjali għall-bini għal kontribuzzjoni finanzjarja mill-FEG, wara li ngħataw is-sensji f'140 intrapriża li joperaw fit-Taqsima 23 tan-NACE Reviżjoni 2[3](Manifattura ta' prodotti oħra minerali mhux metalliċi[4]) fir-reġjun NUTS II tal-Comunidad Valenciana (ES52) fi Spanja. Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribut finanzjarju skont dan ir-Regolament huma sodisfati. TAQSIRA TAL-APPLIKAZZJONI U L-ANALIŻI Dejta ewlenija: || Nru ta’ Referenza tal-FEG || EFG/2013/004 Stat Membru || Spanja Artikolu 2 || (b) Intrapriżi kkonċernati || 140 Reġjun NUTS II || Comunidad Valenciana (ES52) Taqsima 23 tan-NACE Reviżjoni 2 || (Manifattura ta’ prodotti oħra minerali mhux metalliċi) Il-perjodu ta’ referenza || 14.6.2012 – 14.3.2013 Data tal-bidu għas-servizzi personalizzati || 22.8.2013 Data tal-applikazzjoni || 22.5.2013 Sensji waqt il-perjodu ta' referenza || 630 Ħaddiema li ngħataw is-sensja u li mistennija jipparteċipaw fil-miżuri || 300 Nefqa għas-servizzi personalizzati (EUR) || 1 600 000 Nefqa għall-implimentazzjoni tal-FEG[5] (EUR) || 80 000 Nefqa għall-implimentazzjoni tal-FEG (%) || 4,76 Baġit totali (EUR) || 1 680 000 Kontribuzzjoni tal-FEG (50 %) (EUR) || 840 000 1. L-applikazzjoni tressqet quddiem il-Kummissjoni fit-22 ta' Mejju 2013 u kienet supplimentata b'informazzjoni addizzjonali sas-17 ta’ Lulju 2013. 2. L-applikazzjoni tissodisfa l-kundizzjonijet għat-tħaddim tal-FEG kif stipulat fl-Artikolu 2(b) tar-Regolament (KE) Nru 1927/2006 u tressqet fiż-żmien stipulat ta' 10 ġimgħat kif imsemmi fl-Artikolu 5 ta' dan ir-Regolament. Ir-rabta bejn is-sensji u l-bidliet strutturali ewlenin fix-xejriet tal-kummerċ dinji minħabba l-globalizzazzjoni 3. Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet tal-kummerċ dinji minħabba l-globalizzazzjoni, Spanja ssostni li, fuq livell dinji, il-produzzjoni ta’ prodotti oħra minerali mhux metalliċi fl-2011 (3 055,6 miljun tunnellata) irduppjat mill-2001. Fl-2001, iċ-Ċina kienet l-akbar produttur (661 miljun tunnellata) u l-UE t-tieni l-akbar (329 miljun tunnellata). Għaxar snin wara, iż-żewġ pożizzjonijiet baqgħu l-istess. Madankollu, filwaqt li l-produzzjoni Ċiniża żdiedet b’312 % matul l-għaxar snin, il-produzzjoni tal-UE naqset bi 12 %. Dan wessa’ d-distakk bejn iż-żewġ livelli tal-produzzjoni. Filwaqt li, fl-2001, iċ-Ċina pproduċiet id-doppju tal-prodotti oħra minerali mhux metalliċi mill-UE, fl-2011 il-produzzjoni Ċiniża kienet seba’ darbiet ikbar mill-produzzjoni tal-UE. Il-produzzjoni tal-Indja, it-tielet l-akbar produttur ta’ prodotti oħra minerali mhux metalliċi fid-dinja kollha, żdiedet b’217,2 % matul il-perjodu 2001-2011. Produzzjoni ta’ prodotti oħra minerali mhux metalliċi (miljun tunnellata) || 2001 || 2005 || 2006 || 2007 || 2008 || 2009 || 2010 || 2011 Iċ-Ċina || 661 || 1 068,8 || 1 236,8 || 1 361,2 || 1 388,4 || 1 644 || 1 881,9 || 2 063,2 L-Indja || 102,9 || 142,7 || 159 || 170,5 || 183,3 || 186,9 || 213,9 || 223,5 L-UE || 328,8 || 357,9 || 380,3 || 386,5 || 360,1 || 293,7 || 281,1 || 289,6 Id-dinja kollha || 1 470,3 || 2 005,9 || 2 232 || 2 386,3 || 2 398,3 || 2 546,1 || 2 830 || 3 055,6 Sors: World Bank, Global Economic Prospects, Jannar 2012 4. It-tnaqqis fil-produzzjoni ta’ prodotti oħra minerali mhux metalliċi fl-UE ġie akkumpanjat minn telf fis-sehem mis-suq dinji. Sehem mis-suq (%) || 2001 || 2005 || 2006 || 2007 || 2008 || 2009 || 2010 || 2011 Iċ-Ċina || 44,96 || 53,28 || 55,41 || 57,04 || 57,89 || 64,57 || 66,50 || 67,52 L-Indja || 7,00 || 7,11 || 7,12 || 7,14 || 7,64 || 7,34 || 7,56 || 7,31 L-UE || 22,36 || 17,84 || 17,04 || 16,20 || 15,01 || 11,54 || 9,93 || 9,48 Sors: Miġbura mill-applikant mill-produzzjoni tad-dejta tal-Bank Dinji, Global Economic Prospects, Jannar 2012 5. Dawn iċ-ċifri juru li t-tkabbir fil-manifattura ta’ prodotti oħra minerali mhux metalliċi fl-UE kien inqas minn dak fil-kompetituri ewlenin tagħha, sabiex b’hekk kien hemm telf tas-sehem mis-suq fis-settur. Is-sehem tal-UE-27 mis-suq tal-produzzjoni dinjija ta’ prodotti oħra minerali mhux metalliċi naqas minn 22,36 % fl-2001 għal 9,48 % fl-2011, filwaqt li s-sehem fis-suq Ċiniż kiber minn 45 % għal 67,5 % u dak tal-Indja baqa’ stabbli għal madwar 7 %. 6. Il-manifattura ta’ prodotti oħra minerali mhux metalliċi fi Spanja segwiet l-istess xejra negattiva kif muri għall-UE. Madankollu, it-tnaqqis fil-produzzjoni fi Spanja kiber mill-2008 'l hawn. Manifattura ta’ prodotti oħra minerali mhux metalliċi Volum tal-produzzjoni (% ta' bidla mqabbel mas-sena ta' qabel) || 2006 || 2007 || 2008 || 2009 || 2010 || 2011 Spanja || 2,37 || -4,62 || -23,64 || -23,81 || -10,42 || -10,47 L-UE || 6,26 || 1,63 || -6,83 || -18,44 || -4,29 || 3,02 Id-dinja kollha || 11,27 || 6,91 || 0,50 || 6,16 || 11,15 || 7,97 Sors: Eurostat Volum tal-produzzjoni 2011 7. L-istatistika kummerċjali tal-EUROSTAT[6] għall-UE-27 turi żieda sostanzjali fl-importazzjonijiet ta’ prodotti oħra minerali mhux metalliċi fl-UE matul il-perjodu 2001-2011. Fl-2010, l-importazzjonijiet ittriplikaw meta mqabbla mal-2001, minkejja tnaqqis fl-importazzjonijiet esperjenzat fl-2008 u l-2009 minħabba l-impatt tal-kriżi finanzjarja u ekonomika fuq is-settur tal-bini. Importazzjonijiet ta’ prodotti oħra minerali mhux metalliċi (miljuni ta' EUR) Barra minn hekk, skont ICEX[7], matul il-perjodu minn Jannar sa Novembru 2012, 85 % tal-importazzjonijiet kollha ta’ prodotti minerali mhux metalliċi oħrajn madwar id-dinja kienu importazzjonijiet lejn l-UE. 8. Bħala konklużjoni, il-Kummissjoni tqis li s-sensji fil-140 intrapriża involuti f’attivitajiet ta’ manifattura fit-Taqsima 23 tan-NACE 2 rev 2 (“manifattura ta’ prodotti oħra minerali mhux metalliċi”) fir-reġjun NUTS II ta’ Comunidad Valenciana (ES52) jistgħu jiġu marbuta, kif meħtieġ skont l-Artikolu 2 tar-Regolament (KE) Nru 1927/2006, ma' bidliet strutturali kbar fix-xejriet tal-kummerċ dinji, li wasslu għal żieda fl-importazzjonijiet lejn l-UE ta’ prodotti oħra minerali mhux metalliċi u għal tnaqqis fis-sehem tal-UE mill-produzzjoni ta’ prodotti oħra minerali mhux metalliċi fuq livell dinji. 9. Sal-lum, is-settur li jkopri l-manifattura ta’ prodotti oħra minerali mhux metalliċi kien is-suġġett ta’ erba’ applikazzjonijiet tal-FEG[8], li tlieta minnhom ġew imressqa minn Spanja wara sensji fir-reġjun NUTS II tal-Comunidad Valenciana. Turija tal-għadd ta’ sensji u konformità mal-kriterji tal-Artikolu 2(b) 10. Spanja ressqet din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006, li jirrikjedi li jkun hemm mill-anqas 500 sensja fuq perjodu ta' disa' xhur f'intrapriżi li joperaw fl-istess Taqsima tan-NACE Rev 2 f'reġjun wieħed jew żewġ reġjuni kontigwi fil-livell NUTS II fi Stat Membru. 11. L-applikazzjoni ssemmi 630 sensja f’140 intrapriża li joperaw fit-Taqsima 23 tan-NACE Rev 2 (Manifattura ta' prodotti oħra minerali mhux metalliċi) fir-reġjun NUTS II tal-Comunidad Valenciana (ES52) matul il-perjodu ta' referenza ta' disa’ xhur mill-14 ta’ Ġunju 2012 sal-14 ta’ Marzu 2013. Dawn is-sensji kollha ġew ikkalkulati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006. Spjegazzjoni tan-natura mhux prevista ta’ dawk is-sensji 12. L-awtoritajiet Spanjoli jargumentaw li l-kriżi finanzjarja u ekonomika wasslet għall-kollass f'salt tal-ekonomija b’impatt enormi fuq diversi setturi u partikolarment fuq id-domanda għall-kostruzzjoni tal-bini. F'pajjiżi bħal Spanja, fejn ir-rata tat-tkabbir annwali tal-attività tal-bini kienet ogħla minn dik tal-medja Ewropea, kien diġà antiċipat deterjorament fl-attività tal-bini għat-terminu l-medju. Madankollu, il-manifatturi ta’ materjali tal-bini ma setgħux jipprevedu t-taħlita ta' żieda fl-importazzjonijiet tal-materjali ta’ bini, li ttripplikaw f’dawn l-aħħar 10 snin, u t-tnaqqis f’salt u sostanzjali tal-attività tal-bini b'konsegwenza tal-kriżi finanzjarja u ekonomika. Identifikazzjoni tal-intrapriżi li taw is-sensji u l-ħaddiema li huma fil-mira għall-għajnuna 13. L-applikazzjoni hija relatata ma' 630 sensja fil-140 intrapriża li ġejjin: Impriżi u għadd ta' sensji ACTIA INICIATIVAS S.L. || 1 || HORMIGONES PRETENSADOS SETABENSES S.L. || 1 AGC FLAT GLASSS IBERICVA S.A. || 1 || IBERO ALCORENSE S.L. || 4 ALFARBEN SA || 1 || INDUSTRIAS SEYFE SA || 1 ALFREDO FENOLLAR, S.A. || 1 || INDUSTRIAS ALCORENSES CONFEDERADAS S.A. || 1 ANDRES DOMINGO IBORRA, S.L. || 4 || INGENIERIA DE COMPUESTOS, S.L. || 13 ARCANA CERAMICA, S.A. || 1 || INSTITUTO VALENCIANO DE LA VIVIENDA || 1 ARCILLA BLANCA, S.A. || 2 || JOSE MONSERRAT SL || 1 ARTE Y DISEÑO CERAMICO SA || 1 || JOSECER SL || 1 AZTECA PRODUCTS & SERVICES SL || 1 || KADENA HOME DESIGN SL || 1 AZULEJERA ALCORENSE 1, S.L. || 1 || KERABEN GRUPO SA || 1 AZULEJO ESPAÑOL S.L. || 1 || KERABEN SA || 1 BALDOCER SA || 1 || KERAKOLL IBERICA, S.A. || 2 BENESOL, S.L. || 15 || KERAMEX SA || 1 BLENDCUT SL || 1 || LABORATORIOS DOCTA, S.L. || 1 CALES DE LA PLANA S.A. || 2 || LEBARA LIMITED SUCURSAL EN ESPAÑA || 1 CANTERAS ALICANTINAS SL || 1 || LEVITILE SA || 1 CEMENTOS LA UNIÓN, S.A. || 18 || MANILUZ S.L || 1 CEMENTVAL MATERIALES DE CONSTRUCCION S.L. || 1 || MARAZZI IBERIA SAU || 6 CEMEX ESPAÑA S.A. || 54 || MARMOLES NOVELDA SA || 2 CERACASA, S.A. || 3 || MARMOLES PAREDES, S.L. || 1 CERAMICA EUROPEA DE FIGUEROLES SL || 1 || MARMOLES TARRAGONA SA || 1 CERAMICA LA ESCANDELLA SA || 1 || MARSEMOL,S.L. || 1 CERAMICA LATINA SL || 1 || MAVIDRE S.L. || 1 CERAMICA NULENSE S.A. || 3 || MAYOLICA AZULEJOS, SL || 2 CERAMICAS AZAHAR, SAU || 2 || MERCURY CERAMICA, S.L. || 2 CERAMICAS BELCAIRE SA || 1 || MOSAVIT ALCALATEN SL || 1 CERAMICAS IBEROALCORENSE, S.L. || 2 || NATUCER S.L. || 1 CERLAT S.A. || 20 || NAVARTI GRUPO, SA || 1 CICOGRES SA || 1 || NOVOGRES, S.A. || 1 CIFRE CERAMICA S.L. || 1 || NUEVAS AUTOMATIZADAS, S.L.U. || 5 COLOR ESMALT, S.A. || 1 || PERONDA CERAMICAS, S.A. || 1 COLORKER SA || 1 || PORCELANITE, S.L. || 1 COMERCIAL E INDUSTRIAL DEL MÁRMOL S.L. || 1 || PORCELANOSA GRUPO A.I.E || 3 COMPACGLAS, S.L. || 1 || PORCELANOSA, S.A. || 5 COMPONENTES ELECTRICOS INDUSTRIALES,S.E.I. , S..L. || 1 || PRANE PROYECTOS E INVERSION S.L. || 1 CORINGLE, SL || 2 || PREINDUSTRIALIZADOS PRETENSADOS DE LEVANTE, S.A. || 38 CORTE CERAMICO LA VALL, S.L. || 1 || PROSART RESINAS, S.L. || 1 CRIARESA, S.L. || 1 || QUIMICER SA || 1 CRISTAL CERAMICAS SA || 1 || REAL CERAMICA S.A.U. || 1 CRISTALERIA BERCA SL || 1 || RECICLADOS VICENTE MALLEN, S.L. || 1 CRISTALERÍA FORCADELL || 21 || REY-GRES, SL || 1 CRISTALERIA JUANVI Y HERMANOS, S.L. || 3 || RIBERA SALUD II UTE LEY 18/82 || 1 CRISTALERIA MOIXENT S.L || 1 || ROIG CERAMICA SA (ROCERSA CERAMICA) || 2 CRISTALES Y ARTICULOS DE REGALO, S.A. || 1 || ROSA GRES S.L.U. || 1 CRITALGLASS VALENCIA S.L.U. || 1 || SAINT GOBAIN PLACO IBERICA, S.A. || 1 DUNE CERAMICA S.L. || 2 || SAS PREFABRICADOS DE HORMIGON, S.A. || 1 EMIGRES SL || 1 || SERRAGLASS S.L || 1 EMPORIO CERAMICO S.L. || 1 || SPANISH TILE FROM NULES, S.A. || 1 ENDEKA CERAMICS S.A. || 1 || STYLGRAPH HISPANIA SL || 1 ENMALLADO PRODUCTOS CERAMICOS JMEL S.L. || 2 || SYSTEM POOL SA || 1 EQUIPCERAM S.L. || 1 || TAULELL SL || 1 ESMALGLASS S.A. UNIPERSONAL || 2 || TERREAL ESPAÑA DE CERAMICAS, S.A.U. || 33 ESTUDIO CERAMICO, SL || 1 || THE SIZE SINTERED CERAMICS, S.A. || 1 EUROATOMIZADO S.A. || 3 || TIERRA ATOMIZADA, S.A. || 15 EXCLUSIVAS QUIM SL || 1 || TODAGRÉS, S.A. || 43 FERRAES CERAMICA S.A. || 1 || TORRECID, SL || 1 FERRO SPAIN, S.A. || 5 || TURGAL CERAMICAS S.L. || 1 FORTE || 35 || UNDEFA 1, S.L. || 41 FRANCISCO STRUCH, S.L. || 11 || UNDEFASA SA || 1 GAMA-DECOR, SA || 1 || UNION VIDRIERA LEVANTE SL || 1 GEOTECNIA Y CIMIENTOS,S.A. || 1 || UNIVERSAL CERAMICA SL || 1 GRES CID SL || 6 || UNIXAN XXI, S.A. || 15 GRESPANIA S.A. || 4 || UNVISA VALENCIA SA || 1 HALCON CERAMICAS S.A. || 2 || VENIS, S.A. || 2 HATZ SPAIN S.A. || 1 || VERNI-PRENS S.A. || 1 HISPANO DE MARMOLES, S.A.L. || 2 || VIDRIOS SAN MIGUEL COOP. V. || 1 HORMICEMEX S.A || 21 || VIGUETAS CASES, S.L. || 8 HORMIGONES BUÑOL SL || 3 || VIGUETAS EL SARDINERO, S.L. || 34 HORMIGONES DEL MAESTRAZGO SAU || 2 || VITROBEN,S.L || 1 HORMIGONES DEL VINALOPO, S.A. || 13 || VIVES AZULEJOS Y GRES, S.A. || 1 Total tal-intrapriżi: 140 || Total tas-sensji: 630 || 14. Il-ħaddiema kollha li ngħataw is-sensja se jiġu offruti l-possibbiltà li jipparteċipaw fil-miżuri. Madankollu, l-awtoritajiet Spanjoli, abbażi tal-esperjenza preċedenti tagħhom fil-ġestjoni tal-każijiet tal-FEG, jistmaw li madwar 300 ħaddiem se jagħżlu li jipparteċipaw fil-miżuri tal-FEG. 15. It-tqassim tal-ħaddiema li mistennija jipparteċipaw fil-miżuri huwa kif ġej: Kategorija || Numru || Persentaġġ Irġiel || 267 || 89,0 Nisa || 33 || 11,0 Ċittadini tal-UE || 290 || 96,7 Ċittadini mhux tal-UE || 10 || 3,3 Età bejn il-15 u l-24 sena || 2 || 0,7 Età bejn il-25 u l-54 sena || 243 || 81,0 Età bejn il-55 u l-64 sena || 55 || 18,3 > 64 sena || 0 || 0 16. Fir-rigward ta’ kategoriji ta’ xogħol, it-tqassim huwa kif ġej: Kategorija || Numru || Persentaġġ Maniġers || 13 || 4,3 Tekniċi || 47 || 15,7 Skrivani || 2 || 0,7 Ħaddiema fis-settur tas-servizzi || 2 || 0,7 Operaturi tal-impjanti u tal-magni || 199 || 66,3 Xogħlijiet elementari || 36 || 12,0 Apprendisti || 1 || 0,3 17. F'termini ta' livell edukattiv[9] , it-tqassim huwa kif ġej: Livell edukattiv || Numru || Persentaġġ Edukazzjoni bażika (sa tmiem l-edukazzjoni obbligatorja) || 223 || 74,4 Edukazzjoni sekondarja għolja || 30 || 10,0 Edukazzjoni terzjarja || 39 || 13,0 Oħrajn (mhux edukazzjoni formali) || 1 || 0,3 Nies li ma segwew l-ebda forma ta' edukazzjoni jew li telqu kmieni mill-iskola || 7 || 2,3 18. Skont l-Artikolu 7 tar-Regolament (KE) Nru 1927/2006, Spanja kkonfermat li ġiet applikata u se tkompli tiġi applikata politika ta' ugwaljanza bejn in-nisa u l-irġiel kif ukoll ta' nondiskriminazzjoni matul l-istadji varji tal-implimentazzjoni tal-FEG u, b'mod partikolari, għall-aċċess għall-FEG. Deskrizzjoni tat-territorju kkonċernat u tal-awtoritajiet u l-partijiet interessati tiegħu 19. It-territorju kkonċernat fir-rigward tas-sensji huwa r-reġjun NUTS II tal-Comunidad Valenciana. Mill-intraprizi kollha Spanjoli, 11,5 % huma bbażati f’dan ir-reġjun. Hemmhekk, is-settur tal-manifattura jirrappreżenta 26 % tal-impjiegi totali, filwaqt li s-settur tas-servizzi jirrappreżenta 60 %, il-bini 10 % u s-settur primarju 4 %. Il-mudell tan-negozju f'Comunidad Valenciana huwa kkaratterizzat minn persentaġġ għoli ta' intrapriżi żgħar u ta' daqs medju li prinċipalment jispeċjalizzaw fil-manifattura tal-għamara, iż-żraben, it-tessuti, iċ-ċeramika u l-ġugarelli. Dawn l-industriji huma kkonċentrati f'distretti madwar numru limitat ta' muniċipalitajiet. 20. Il-partijiet interessati ewlenin huma l-Generalitat Valenciana (il-gvern awtonomu tal-Comunidad Valenciana) u b'mod partikolari is-SERVEF (uffiċċji tax-xogħol pubbliku tal-gvern awtonomu); it-trejdjunjins UGT-PV, u CCOO-PV; l-assoċjazzjoni tal-impjegaturi FEDCAM (il-Federazzjoni tal-Manifatturi tas-Siment u l-Materjali tal-Bini) u l-assoċjazzjoni bla profitti FESMAC (Foro Económico y social de materiales de Construcción). L-impatt mistenni tas-sensji fir-rigward tal-impjiegi lokali, reġjonali jew nazzjonali 21. L-impjiegi f’Comunidad Valenciana ġew milquta ħażin mill-kriżi. Ir-rata tal-qgħad fir-reġjun żdiedet b’mod rapidu, b’żieda minn 9,61 % (Q1 2008) sa 29,19 % (Q1 2013). Is-sitwazzjoni tal-impjiegi fir-reġjun affettwat tidher partikolarment fraġli, jekk wieħed iqis l-impatt tal-kriżi fuq is-setturi tradizzjonali bħat-tessuti, iż-żraben u l-bini, li huma importanti ħafna għall-ekonomija tar-reġjun. Ir-rata tal-qgħad f'Comunidad Valenciana Sors: Encuesta de Población Activa (EPA)[10] 22. L-awtoritajiet Spanjoli jisħqu li s-sensji fit-Taqsima 23 tan-NACE Reviżjoni 2 f'Comunidad Valenciana se jaggravaw iktar is-sitwazzjoni tal-qgħad, peress li dan ir-reġjun u, b’mod partikolari, il-Provinċja ta’ Castellón jiddependu ħafna fuq dan is-settur. Il-koeffiċjent ta’ speċjalizzazzjoni reġjonali ta’ attività ekonomika f’Comunidad Valenciana fir-rigward tat-Taqsima 23 tan-NACE Reviżjoni 2 huwa 2,074. 23. Barra minn hekk, l-impjiegi disponibbli fit-Taqsima 23 tan-NACE Reviżjoni 2 f’Comunidad Valenciana naqsu bi kważi 40 % mill-2008 sal-2011. Okkupazzjoni f'intrapriżi li joperaw fit-Taqsima 23 tan-NACE Reviżjoni 2 f'Comunidad Valenciana Sors: Miġbura minn dejta ta' INE[11] . Encuesta industrial empresas 2011. 24. Wara s-sensji fil-Comunidad Valenciana f'setturi oħra apparti dawk fit-Taqsima 23 tan-NACE Reviżjoni 2, Spanja ressqet applikazzjonijiet għal kontribuzzjonijiet finanzjarji mill-FEG f’Marzu 2010[12] (tessuti) u Lulju[13] u Diċembru 2011[14] (bini u żraben, rispettivament). Barra minn hekk, din hija t-tielet applikazzjoni mressqa minn Spanja marbuta ma’ sensji fis-settur tat-Taqsima 23 tan-NACE Reviżjoni 2 f’Comunidad Valenciana[15]. Pakkett ikkoordinat ta' servizzi personalizzati li jridu jiġu ffinanzjati u analiżi tal-ispejjeż stmati, inkluża l-komplimentarjetà tiegħu mal-azzjonijiet iffinanzjati mill-Fondi Strutturali 25. Il-miżuri kollha li ġejjin jikkombinaw flimkien biex jiffurmaw pakkett ikkoordinat ta’ servizzi personalizzati li għandu l-għan li jintegra mill-ġdid fl-impjieg il-ħaddiema li ngħataw is-sensja: – Merħba u sessjonijiet ta’ informazzjoni: Din hija l-ewwel miżura li se tiġi offruta lill-ħaddiema kollha li ngħataw is-sensja u tinkludi: (1) sessjonijiet ta' informazzjoni ġenerali u sessjonijiet ta' informazzjoni individwali dwar il-bżonnijiet ta' ħiliet u taħriġ; dwar programmi disponibbli għall-pariri u t-taħriġ; u dwar konċessjonijiet u inċentivi; (2) proċedura tar-reġistrazzjoni. – Analiżi tal-profil, gwida dwar ix-xogħol u pariri: Din tinvolvi l-analiżi tal-profil tal-ħaddiema parteċipanti u t-tfassil ta’ mogħdija ta’ integrazzjoni mill-ġdid personalizzata (fażi I), sessjonijiet ta’ ħidma dwar tekniki għat-tfittix tax-xogħol (fażi II) u pariri u segwitu ta’ appoġġ personalizzat matul il-perjodu tal-implimentazzjoni. – Taħriġ. Il-miżura tat-taħriġ se tinkludi varjetà ta’ korsijiet ta’ taħriġ: (1) Taħriġ vokazzjonali u titjib tal-ħiliet. It-taħriġ vokazzjonali se jiffoka fuq setturi fejn jeżistu, jew se jkun hemm, opportunitajiet bħal pereżempju għal assistenti tal-infermiera fil-ġerjatrija u t-trasport tal-passiġġieri CPC[16], filwaqt li t-titjib tal-ħiliet (jiġifieri taħriġ vokazzjonali fl-istess settur) għandu l-għan li jtejjeb il-ħiliet eżistenti tal-parteċipanti. It-titjib tal-ħiliet se jiġi mfassal biex jaqdi l-bżonnijiet futuri tal-manifatturi tal-prodotti oħra minerali mhux metalliċi (eż. ISO 14001, ġestjoni ambjentali/konkos; patoloġiji tal-konkos maħdum minn qabel; id-disinn ta' ċangaturi unidirezzjonali skont EHE-08[17], eċċ.). Madwar 120 ħaddiem huma mistennija li jipparteċipaw f'dan it-taħriġ. – (2) Taħriġ fil-post tax-xogħol. Din l-attività ta' taħriġ vokazzjonali se tiġi mfassla biex tipprovdi għall-bżonnijiet identifikati tal-intrapriżi lokali. Il-karatteristika li tiddistingwi din l-attività ta' taħriġ hija li t-taħriġ fil-klassi se jkun ikkumplimentat minn taħriġ fil-post tax-xogħol. Huwa stmat li 60 ħaddiem se jipparteċipaw f'dan it-taħriġ. (3) Promozzjoni tal-intraprenditorija. Se jiġu pprovduti attivitajiet ta’ taħriġ speċifiċi lil dawk il-ħaddiema li jixtiequ jistabbilixxu intrapriża. Huwa stmat li 50 ħaddiem se jipparteċipaw f'dan it-taħriġ. (4) Taħriġ f'ħiliet trasversali. L-offerta tat-taħriġ se tinkludi taħriġ f’ħiliet personali (bħall-intelliġenza emozzjonali, il-ġestjoni tal-bidla, it-tmexxija, eċċ.), fit-teknoloġiji tal-informazzjoni u l-komunikazzjoni (ICT), u fil-lingwi barranin. Huwa stmat li 170 ħaddiem se jipparteċipaw f'din l-attività ta' taħriġ. – Għajnuna intensiva għat-tfittxija ta' impjieg: Din tinvolvi tfittxija intensiva għal impjieg, inkluż it-tiftix għal opportunitajiet ta’ xogħol lokali u reġjonali u tqabbil tax-xogħol mal-persuna. Se jinħoloq sit elettroniku biex jipprovdi lill-ħaddiema bl-għodod tal-internet li jistgħu jgħinuhom fit-tfittxija individwali tagħhom għal impjieg. Se jkun hemm tuturi li se jakkumpanjaw lill-ħaddiema matul il-proċessi tal-għażla. Sussegwentement ikun hemm sessjonijiet ta’ struzzjoni individwali sabiex jgħinu lill-ħaddiema jintegraw mill-ġdid u jissetiljaw fl-impjiegi ġodda tagħhom. – Appoġġ lill-intraprenditorija: Din il-miżura tfittex li tassisti lil ħaddiema li jingħataw is-sensja li jkollhom f'moħħhom li jiftħu n-negozju tagħhom. L-appoġġ huwa organizzat fi tliet fażijiet. (1) Għoti ta' pariri dwar il-proġetti u l-inizjattivi. Din timmira li tiżviluppa, tipproduċi u tiggwida proġetti ta' negozji jew ta' impjieg indipendenti li huma vijabbli. It-tuturi se jippruvaw isibu wkoll opportunitajiet għal impjieg indipendenti fil-post tar-residenza tal-ħaddiema kif ukoll barra mill-post tar-residenza tagħhom u jipproponuhom lill-parteċipanti fil-miżura. (2) Akkumpanjament fil-ħolqien tan-negozju. Din se tkun tikkonsisti fi struzzjoni individwali personalizzat tul il-proċess kollu tal-ftuħ tan-negozju (l-iżvilupp ta' kunċett ta' negozju, l-analiżi tal-fattibbiltà, u għajnuna għall-elaborazzjoni ta' pjan tan-negozju) u appoġġ fir-rigward tar-rekwiżiti amministrattivi. (3) Appoġġ loġistiku u finanzjarju. Din hija marbuta mal-ġbir tal-fondi u appoġġ għar-rekwiżiti amministrattivi biex issir applikazzjoni b'suċċess għall-inċentivi biex jinfetaħ negozju. Hu stmat li 90 ħaddiem se jieħdu sehem fl-ewwel fażi, 50 ħaddiem fit-tieni fażi u 25 ħaddiem fit-tielet fażi. – L-inċentivi. Se jkun hemm erba’ tipi ta’ inċentivi: (1) Inċentiv għat-tiftix ta' impijeg. Il-ħaddiema se jingħataw somma f’daqqa ta’ EUR 300 għat-twettiq sħiħ tal-pakkett personalizzat tagħhom ta’ miżuri. Huwa stmat li l-parteċipanti kollha se jirċievu dan l-inċentiv. (2) Kontribuzzjoni għall-ispejjeż tal-ivvjaġġar. Minħabba n-nuqqas ta' trasport pubbliku adegwat bejn il-lokalitajiet fir-reġjun, il-parteċipanti se jkollhom jużaw il-vettura tagħhom stess biex jivvjaġġaw mill-post tar-residenza tagħhom sal-post fejn se jseħħu l-miżuri. Il-ħaddiema li jipparteċipaw fil-miżuri se jirċievu sa massimu ta' EUR 400 bħala kontribuzzjoni għall-ispejjeż tagħhom tal-ivvjaġġar. Huwa stmat li 90 ħaddiem sejrin jirċievu dan l-inċentiv. (3) Inċentivi ta' rikollokament. Il-ħaddiema li jmorru lura għax-xogħol bħala impjegati jew ħaddiema li jaħdmu għal rashom se jirċievu sa massimu ta' EUR 700. Huwa stmat li 125 ħaddiem sejrin jirċievu dan l-inċentiv. (4) Għajnuna għall-ħolqien ta’ negozju. Il-ħaddiema li jiftħu n-negozju tagħhom stess se jirċievu sa massimu ta' EUR 3 000 biex ikopru l-ispejjeż tal-bidu. Huwa stmat li 25 ħaddiem sejrin jirċievu dan l-inċentiv. 26. In-nefqa għall-implimentazzjoni tal-FEG, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta' ġestjoni u ta' kontroll kif ukoll informazzjoni u pubbliċità. 27. Is-servizzi personalizzati ppreżentati mill-awtoritajiet Spanjoli huma miżuri attivi tas-suq tax-xogħol fi ħdan l-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Spanjoli jikkalkolaw spejjeż totali ta’ EUR 1 680 000, li minnhom EUR 1 600 000 huma n-nefqa għas-servizzi personalizzati u EUR 80 000 huma n-nefqa għall-implimentazzjoni tal-FEG (4,76 % tal-ammont totali). Il-kontribuzzjoni totali mitluba mill-FEG hija ta’ EUR 840 000 (50 % tal-ispejjeż totali). Azzjonijiet || Stima tal-għadd ta' ħaddiema identifikati || L-ispiża stmata għal kull ħaddiem fil-mira (EUR) (*) || Spejjeż totali (FEG u l-kofinanzjament nazzjonali) (EUR) (**) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Merħba u sessjonijiet ta’ informazzjoni (Acogida) || 300 || 200 || 60 000 Analiżi tal-profil, gwida dwar ix-xogħol u pariri (Orientación) || 300 || 683 || 205 000 Taħriġ (Formación) || 3 00 || 2 233 || 670 000 Għajnuna intensiva għat-tfittxija ta' impjieg (Servicios de inserción) || 250 || 990 || 247 500 Appoġġ lill-intraprenditorija (Servicios de emprendedurismo) || 90 || 1 433 || 129 000 Inċentivi (Incentivos) || 300 || 961 || 288 500 Subtotal tas-servizzi personalizzati || || 1 600 000 Nefqa għall-implimentazzjoni tal-FEG (it-tielet paragrafu tal-Artikolu 3 tar-Regolament (KE) Nru 1927/2006) Attivitajiet preparatorji || || 0 Ġestjoni || || 70 000 Informazzjoni u pubbliċità || || 5 000 L-attivitajiet ta’ kontroll || || 5 000 Subtotal tan-nefqa għall-implimentazzjoni tal-FEG || || 80 000 Total tal-istima tal-ispejjeż || || 1 680 000 Kontribut tal-FEG (50 % tal-ispejjeż totali) || || 840 000 (*) Biex jiġu evitati d-deċimali, l-ispejjeż stmati għal kull ħaddiem ġew imqarrba. Madankollu t-tqarrib ma għandu l-ebda impatt fuq l-ispiża totali ta’ kull miżura li jifdal bħal fl-applikazzjoni mressqa minn Spanja. (**) It-total ma jaqbilx minħabba li ċ-ċifri huma mqarrba. 28. Spanja tikkonferma li l-miżuri deskritti hawn fuq jikkumplimentaw l-azzjonijiet iffinanzjati mill-Fondi Strutturali u li mhux se jitħalla jsir iffinanzjar doppju. 29. L-għanijiet ewlenin tal-programmi operazzjonali tal-FSE għall-perjodu bejn l-2007 u l-2013 għall-Comunidad Valenciana huma l-promozzjoni tat-tagħlim tul il-ħajja tal-ħaddiema u t-tnaqqis tar-riskju li ż-żgħażagħ jitilqu mill-iskola kmieni, u jiffukaw partikolarment fuq l-iktar nies vulnerabbli jew nies f'riskju tal-esklużjoni soċjali, l-iktar il-ħaddiema żgħażagħ, jew dawk li għandhom iżjed minn 45 sena, in-nisa u l-persuni b'diżabilità, filwaqt li l-miżuri tal-FEG se jiffukaw fuq ħaddiema li kienu jaħdmu ma' manifatturi tal-prodotti oħra minerali mhux metalliċi, mingħajr applikazzjoni ta' kwalunkwe restrizzjoni marbuta mal-età, l-edukazzjoni, eċċ. 30. Sabiex tiġi evitata d-duplikazzjoni tal-miżuri tal-FSE u dawk tal-FEG għandu jkun hemm prosegwiment kontinwu tal-azzjonijiet tal-FSE u tal-FEG li għandhom l-istess għanijiet u tal-ħaddiema kkonċernati. Data(i) li fiha/fihom bdew jew kienu ppjanati li jibdew is-servizzi personalizzati għall-ħaddiema affettwati 31. Spanja bdiet toffri s-servizzi personalizzati lill-ħaddiema affettwati inklużi fil-pakkett ikkoordinat propost lill-FEG għall-kofinanzjament fit-22 ta' Awwissu 2013. Din id-data, għalhekk, tirrappreżenta l-bidu tal-perjodu ta' eliġibilità għal kull għajnuna li tista' tingħata mill-FEG. Proċeduri għall-konsultazzjoni mal-imsieħba soċjali 32. L-applikazzjoni proposta ġiet diskussa f'għadd ta' laqgħat mal-imsieħba soċjali msemmija fil-punt 20 ta' hawn fuq. Matul il-laqgħat li saru fit-18 ta' Jannar, fis-7 ta' Marzu u l-15 ta' April 2013, l-imsieħba soċjali ġew ikkonsultati dwar kwistjonijiet bħall-kontenut tal-pakkett integrat ta’miżuri; l-allokazzjoni tar-rwoli u d-distribuzzjoni tal-kompiti; u l-iskedar tal-azzjonijiet. 33. L-awtoritajiet Spanjoli kkonfermaw li kien hemm konformità mar-rekwiżiti stabbiliti fil-leġiżlazzjoni nazzjonali u dik tal-UE dwar is-sensji kollettivi. Informazzjoni dwar azzjonijiet li huma mandatorji skont il-liġi nazzjonali jew skont ftehim kollettiv 34. Fir-rigward tal-kriterji fl-Artikolu 6 tar-Regolament (KE) Nru 1927/2006, fl-applikazzjoni tagħhom, l-awtoritajiet Spanjoli: · ikkonfermaw li l-kontribuzzjoni finanzjarja mill-FEG ma tiħux post il-miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi; · urew li l-azzjonijiet jipprovdu appoġġ lill-ħaddiema individwali u mhumiex se jintużaw għar-ristrutturazzjoni ta' kumpaniji jew setturi; · ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji oħra. Is-sistemi ta' ġestjoni u ta' kontroll 35. Spanja nnotifikat lill-Kummissjoni li l-kontribut finanzjarju se jkun immaniġġjat u kkontrollat mill-istess entitajiet li jimmaniġġjaw u jikkontrollaw il-FSE. Id-Direttorat Ġenerali tal-Fondi u l-Proġetti Ewropej fi ħdan il-Ministeru Reġjonali tal-Finanzi u l-Gvern tal-Comunidad Valenciana[18] se jkun l-entità intermedjarja għall-awtorità ta' ġestjoni. Finanzjament 36. Fuq il-bażi tal-applikazzjoni ta’ Spanja, il-kontribuzzjoni proposta mill-FEG għall-pakkett ikkoordinat ta' servizzi personalizzati (inklużi l-ispejjeż għall-intervent tal-FEG) hija ta' EUR 840 000, li tirrappreżenta 50 % tan-nefqa totali. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat minn Spanja. 37. B'kunsiderazzjoni tal-ammont massimu possibbli ta' kontribuzzjoni finanzjarja mill-FEG skont l-Artikolu 10(1) tar-Regolament (KE) Nru 1927/2006, kif ukoll l-ambitu tal-allokazzjoni mill-ġdid ta' approprjazzjonijiet, il-Kummissjoni tipproponi li timmobilizza l-FEG għall-ammont totali msemmi hawn fuq, li għandu jiġi allokat skont l-intestatura 1a tal-qafas finanzjarju. 38. L-ammont ta' kontribuzzjoni finanzjarja proposta jippermetti li aktar minn 25 % tal-ammont annwali massimu allokat għall-FEG jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006. 39. Permezz tal-preżentazzjoni ta' din il-proposta sabiex timmobilizza l-FEG, il-Kummissjoni qiegħda tniedi l-proċedura ssimplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-Awtorità tal-Baġit dwar il-ħtieġa li jintuża l-FEG u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-Awtorità tal-Baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha. F'każ ta' nuqqas ta' qbil minn xi waħda miż-żewġ partijiet tal-Awtorità tal-Baġit, tissejjaħ laqgħa formali ta' trijalogu. 40. B’mod separat, il-Kummissjoni tippreżenta talba ta' trasferiment sabiex fil-baġit għall-2013 jidaħħlu l-approprjazzjonijiet ta' impenn speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006. Sors tal-approprjazzjonijiet ta' ħlas 41. Se jintużaw approprjazzjonijiet allokati lil-linja baġitarja tal-FEG fil-baġit tal-2013 biex ikopru l-ammont ta’ EUR 840 000 meħtieġ għal din l-applikazzjoni. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, f’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2013/004 ES/Comunidad Valenciana materjali tal-bini minn Spanja) IL-PARLAMENT EWROPEW U L-KUNSILL TAL-UNJONI EWROPEA, wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[19], u b'mod partikolari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[20], u b'mod partikolari l-Artikolu 12(3) tiegħu, Wara li kkunsidraw il-proposta mill-Kummissjoni Ewropea[21], Billi: (1) Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali lill-ħaddiema li ngħataw is-sensja minħabba bidliet strutturali kbar fix-xejriet tal-kummerċ dinji b’riżultat tal-globalizzazzjoni u biex dawn jiġu megħjuna fir-riintegrazzjoni tagħhom fis-suq tax-xogħol. (2) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG sal-ammont annwali massimu ta’ EUR 500 miljun. (3) Spanja bagħtet applikazzjoni biex timmobilizza l-FEG, fir-rigward tal-qgħad f'140 intrapriża li joperaw fit-Taqsima 23 tan-NACE Reviżjoni 2 (Manifattura ta' prodotti oħra minerali mhux metalliċi) fir-reġjun NUTS II ta' Comunidad Valenciana (ES52), fit-22 ta' Mejju 2013 u ssupplimentata b'informazzjoni addizzjonali sas-17 ta' Lulju 2013. Din l-applikazzjoni hi konformi mar-rekwiżiti biex jiġu determinati l-kontribuzzjonijiet finanzjarji kif stipulati fl-Artikolu 10 tar-Regolament (KE) Nru 1927/2006. Il-Kummissjoni, għalhekk, ressqet proposta biex timmobilizza l-ammont ta' EUR 840 000. (4) L-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa minn Spanja, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2013, il-Fond Ewropew ta' Aġġustament għall-Globalizzazzjoni (FEG) għandu jiġi mmobilizzat biex jipprovdi s-somma ta' EUR 840 000 f'approprjazzjonijiet għall-impenji u għall-pagamenti. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU C 139, 14.6.2006, p. 1. [2] ĠU L 406, 30.12.2006, p. 1. [3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [4] It-taqsima23 tan-NACE Reviżjoni 2 "Manifattura ta’ prodotti oħra minerali mhux metalliċi" tinkludi: manifattura ta’ ħġieġ u prodotti tal-ħġieġ, manifattura ta’ prodotti rifrattorji, manifattura ta’ materjal tal-bini tat-tafal, manifattura ta’ prodotti oħra tal-porċellana u ċ-ċeramika, manifattura ta’ siment, ġir u ġibs, manifattura ta’ oġġetti tal-konkos, siment u ġibs, qtugħ, iffurmar u rfinar ta’ ġebel u manifattura ta’ prodotti li joborxu u prodotti minerali mhux metalliċi n.e.c. [5] Skont it-tielet paragrafu tal-Artikolu 3 tar-Regolament (KE) Nru 1927/2006. [6] EUROSTAT. EU27 Trade since 1988 by SITC [DS-018995]. [7] Instituto Español de Comercio Exterior – ICEX (Istitut Spanjol għall-Kummerċ Barrani) www.icex.es. [8] EGF/2013/004 Comunidad Valenciana materjali tal-bini (il-każ attwali); EGF/2009/012 Waterford Crystal, COM(2010) 196; EGF/2009/014 Comunidad Valenciana ċeramika, COM(2010) 216; EGF/2010/005 Comunidad Valenciana ġebla naturali COM(2010) 617. [9] Il-kategoriji huma msejsa fuq il-Klassifikazzjoni tal-Istandards Internazzjonali tal-Edukazzjoni (ISCED-97). [10] EPA (Labour Force Survey) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [11] INE, Istititut nazzjonali Spanjol tal-istatistika. [12] EGF/2010/009 ES Comunidad Valenciana tessuti. COM(2010) 613. [13] EGF/2011/006 ES Comunidad Valenciana bini. COM(2012) 053. [14] EGF/2011/020 ES Comunidad Valenciana żraben. COM(2012) 204. [15] EGF/2013/004 ES Comunidad Valenciana materjal tal-bini (il-każ attwali); EGF/2009/014 ES Castellón ċeramika. COM(2010) 216; EGF/2010/005 ES Comunidad Valenciana ġebla naturali. COM(2010) 617. [16] Iċ-Ċertifikat tal-Kompetenza Professjonali (CPC) huwa ċ-ċertifikat li juri li ċerti sewwieqa professjonali għaddew mill-korsijiet u t-testijiet meħtieġa mid-Direttiva 2003/59/KE. [17] EHE hija l-abbrevjazzjoni tal-isem mogħti lil-leġiżlazzjoni Spanjola dwar is-sikurezza u d-disinn ta’ strutturi tal-konkos. [18] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [19] ĠU C 139, 14.6.2006, p. 1. [20] ĠU L 406, 30.12.2006, p. 1. [21] ĠU C […], […], p. […].